༥༡༢༽༄། ། འགྲོ་ཀུན་དུག་གསུམ་གཅོད་པའི་ཚིགས་བཅད་སྟ་རེ་མ། །  ཨོཾ་སྭསྟི། ཀྱེ་ཧོ། རང་ལུས་གདོས་བཅས་འཇོག་པའི་ཆོས་སུ་གནས། ། རྣམ་རྟོག་སྤྲིན་འདི་ཡལ་བ་ཉིད་དུ་འགྱུར། ། སེམས་ཀྱི་རྒྱལ་པོ་སྐྱེ་འགག་གནས་གསུམ་བྲལ། ། འཁྲུལ་པའི་བྱིས་པ་རྟོག་པའི་རྗེས་སུ་འབྲངས། ། དམ་པའི་ཆོས་འདི་ཉན་པས་བསྒྲུབ་པ་གཅེས། ། ཤེས་པ་མང་པོ་རྟོག་པའི་ཕྲེང་བ་ཡིན། ། བསྒྲུབ་ལ་བརྩོན་པར་ཉམས་སུ་བླངས་གྱུར་ན། ། ཚེ་གཅིག་སངས་རྒྱས་འགྲུབ་པར་ཐེ་ཚོམ་མེད། ། དམ་ཚིག་ལྡན་པས་དངོས་གྲུབ་ཐམས་ཅད་འབྱུང་། ། དུག་གསུམ་རྣམ་པར་དག་ན་སངས་རྒྱས་སྐུ་གསུམ་ཐོབ། ། ཚོགས་གཉིས་གསོག་ལ་དགའ་ན་འབྲས་བུ་ཐམས་ཅད་འབྱུང་། ། ས་གཞི་དུལ་ན་ལོ་འབྲས་གང་ཡང་སྐྱེ། ། རིན་ཆེན་སེམས་འདི་གོམས་ན་གར་ཡང་ཁྲིད་དུ་བཏུབ། ། སྙིང་རྗེ་རབ་ཏུ་ལྡན་ན་ཀུན་གྱིས་མ་བཞིན་སེམས། ། བྱམས་པ་རྒྱུན་ཆད་མེད་ན་ལྷ་མིའི་ཚོགས་རྣམས་དགའ། ། རང་སེམས་གཡོ་སྒྱུ་སྤངས་ན་ཀུན་དང་མཐུན་པར་འགྱུར། ། རང་སེམས་སྐྱོན་དང་བཅས་ན་ཐམས་ཅད་ངན་པར་མཐོང་། ། ཞེ་སྡང་ཁོང་ཁྲོ་ཆེ་ན་སྡུག་བསྔལ་རྒྱུན་པར་འབྱུང་། ། རང་འབྱིན་འཕྱར་ཕྱུང་ཆེས་ན་ཀུན་བས་ངན་པར་འགྲོ། ། ཧེ་ཧེ་དེ་ཀུན་ཀུ་རེ་བགྱིས་པ་ལགས། ། མིན་ཡང་ཚུལ་ཁྲིམས་ཁྲེལ་དང་ལྡན་པས་སྲུངས། ། བརྩོན་འགྲུས་རང་ལ་བརྩེ་བས་བརྩམ། ། ཁེ་དང་གྲགས་པ་འདོད་ན་ཕྱག་རྒྱ་ཆེན་པོར་བསྒོམ། ། ཁེ་དང་གྲགས་པ་ཐམས་ཅད་འདི་ལ་ཡོད་པར་གསུངས། ། ཚིགས་བཅད་སྟ་རེ་མ་ཞེས་བྱ་བ་འདིས། ། འགྲོ་བ་ཀུན་གྱི་དུག་གསུམ་གཅོད་པར་ཤོག། ། །